CELEX: E2011J0013
Language: da
Date: 2012-04-25 00:00:00
Title: Domstolens dom af 25. april 2012 i sag E-13/11 — Granville Establishment mod Volker Anhalt, Melanie Anhalt og Jasmin Barbaro, født Anhalt (Værnetingsaftaler — fri udveksling og modtagelse af tjenesteydelser — forskelsbehandling på grund af nationalitet — begrundelse — retsmidler i tilfælde af manglende overholdelse af EØS-retten)

29.11.2012   
            
            
               DA
            
            
               Den Europæiske Unions Tidende
            
            
               C 369/12
            
         DOMSTOLENS DOM
   af 25. april 2012
   i sag E-13/11
   Granville Establishment mod Volker Anhalt, Melanie Anhalt og Jasmin Barbaro, født Anhalt
   (Værnetingsaftaler — fri udveksling og modtagelse af tjenesteydelser — forskelsbehandling på grund af nationalitet — begrundelse — retsmidler i tilfælde af manglende overholdelse af EØS-retten)
   2012/C 369/10
   I sag E-13/11, Granville Establishment mod Volker Anhalt, Melanie Anhalt og Jasmin Barbaro, født Anhalt, har Fürstliches Landgericht (fyrstedomstolen), Liechtenstein, i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol indgivet anmodning til Domstolen om en rådgivende udtalelse om fortolkningen af artikel 4 og 36 i EØS-aftalen hvad angår Liechtensteins lov om domstolskompetence. Domstolen, sammensat af præsidenten Carl Baudenbacher og dommerne Per Christiansen og Páll Hreinsson (refererende dommer), har afsagt dom i sagen den 25. april 2012. Domskonklusionen lyder således:
   
               —
            
            
               EØS-aftalens artikel 36 udelukker en bestemmelse i national ret, såsom § 53a(1) i loven om domstolskompetence, som kun giver statsborgere ret til ikke at blive sagsøgt i udlandet på grundlag af en værnetingsaftale, medmindre denne værnetingsaftale er offentligt registreret.
            
         
               —
            
            
               Det tilkommer den nationale ret i videst muligt omfang at fortolke og anvende de relevante bestemmelser i national ret på en sådan måde, at det sikres, at konsekvenserne af tilsidesættelsen af EØS-retten behørigt afhjælpes. Det tilkommer i den forbindelse den nationale ret at vurdere, om bestemmelserne i loven om domstolskompetence eller andre nationale bestemmelser kan anvendes med henblik på en fortolkning i overensstemmelse med EØS-retten.